BOEKBEDONNERD #35 | Is ons die laaste obsessief lesende geslag?
Ná 'n draai by Vrye Weekblad se boekefees op Stilbaai wonder DEBORAH STEINMAIR onwillekeurig of ons miskien die laaste geslag is wat so hopeloos boekbedonnerd sal wees. En sy skryf oor een van daardie boeke 'wat ek naby my sal hou en oor en oor sal lees'.
Artikel 7 van 28
EK het laas Saterdagoggend 'n vinnige draai gegooi by Vrye Weekblad se wonderbaarlike boekefees in Stilbaai. Ek kon nie lank bly nie, want 'n strandhuis vol familie van ver het gewag om my 60ste te vier.
Dis 'n rare en betowerende ervaring wanneer 'n skare lesers en skrywers onder een dak vergaar. In die Baptiste-kerksaal het die lug vibreer soos blaaie wat ritsel. Ek gaan nie eens die beroemdes opnoem wat opgedaag het nie – netnou laat ek iemand uit.
Op so 'n feestelike geleentheid wonder ek onwillekeurig: Is ons miskien die laaste geslag wat so hopeloos boekbedonnerd sal wees?..